**Informačný materiál na zasadnutie Miestneho zastupiteľstva MČ Bratislava-Petržalka**

**konaného dňa 16.9.2020**

***Informácia o  operatívnom hodnotení***

***„Programu hospodárskeho  a sociálneho  rozvoja mestskej časti Bratislava-Petržalka 2016-2023“  za rok 2019***

Zodpovedný: Mgr. Katarína Semanková

Poverená vedením oddelenia projektového riadenia

Spracovala: Ing. Soňa Kyselová

Oddelenie projektového riadenia

**Informácia o  operatívnom hodnotení**

**„Programu hospodárskeho  a sociálneho  rozvoja mestskej časti Bratislava-Petržalka 2016-2023“  za rok 2019**

Dňa 15. marca 2016 Miestne zastupiteľstvo mestskej časti Bratislava-Petržalka schválilo „Program hospodárskeho a sociálneho rozvoja mestskej časti Bratislava-Petržalka na roky 2016 - 2023“ (ďalej len PHSR).

Proces hodnotenia realizácie PHSR sa vykonáva systematicky a priebežne počas celého obdobia platnosti PHSR. Monitorovanie realizácie prebieha na úrovni jednotlivých projektov, pričom na úrovni programu sa môže pripraviť súhrnná hodnotiaca správa za každý príslušný rok. Monitorovacia správa za príslušný rok je predkladaná na rokovanie miestneho zastupiteľstva.

Operatívne hodnotenie sa vykonáva zvyčajne v ročnom intervale s cieľom sledovania zmien v jednotlivých prioritných oblastiach. Obsahom monitorovacej správy je zoznam projektových zámerov, ktorých realizácia bola plánovaná na daný rozpočtový rok, ďalej zoznam realizovaných aktivít a ich finančné náklady.

Cieľom hodnotenia je získavanie informácií o skutočnom plnení opatrení na zmenu negatívneho vývoja.

V procese hodnotenia realizácie aktivít PHSR  oslovíme aj našich socioekonomických partnerov, aby zaslali svoje podnety či pripomienky. Tieto aktivity budú prebiehať v mesiaci október 2020. Následne budú pripomienky spracované a zhrnuté do materiálu monitorovacej správy, ktorý predložíme do Miestneho zastupiteľstva mestskej časti Bratislava-Petržalka v mesiaci december 2020.

**Časový harmonogram hodnotenia:**rmonogram hodnotenia

16. 09. 2020 - informácia do MZ o plánovanom procese hodnotenia

13. – 21. 09. 2020 - oslovenie partnerov na zaslanie pripomienok

25. 09. – 16. 10. 2020 - zasielanie pripomienok

19. – 30.10. 2020 - spracovanie pripomienok

08. 12. 2020 - prerokovanie hodnotiacej správy v miestnej rade

15. 12. 2020 - prerokovanie hodnotiacej správy v miestnom zastupiteľstve